《岩桂》
宋代·刘子翚

凉飔振远村，寂寞度清芬。山路不知处，月窗时夜闻。

孤根寒抱石，落子半飘云。袖手空延伫，无才可赋君。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。